Document ID: 31992R3516

KOMISSION ASETUS (ETY) N:o 3516/92,
annettu 4 päivänä joulukuuta 1992,
asetuksen (ETY) N:o 1796/81 soveltamista koskevista yksityiskohtaisista säännöistä kolmansista maista peräisin olevien viljeltyjen säilöttyjen herkkusienien tuonnin osalta annetun asetuksen (ETY) N:o 1707/90 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(), sellaisena kuin se on viimeksi muutettuna asetuksella (ETY) N:o 1569/92(), ja erityisesti sen 14 artiklan 3 kohdan ja 15 artiklan 4 kohdan,
ottaa huomioon CN-koodeihin 0711 90 40, 2003 10 20 ja 2003 10 30 kuuluvien Agaricus spp. -lajin herkkusienien tuontiin liittyvistä toimenpiteistä 30 päivänä kesäkuuta 1981 annetun neuvoston asetuksen (ETY) N:o 1796/81(), sellaisena kuin se on viimeksi muutettuna asetuksella (ETY) N:o 1122/92(), ja erityisesti sen 6 artiklan,
sekä katsoo, että
komission asetuksen (ETY) N:o 1707/90(), sellaisena kuin se on viimeksi muutettuna asetuksella (ETY) N:o 2895/92(), 4 artiklan mukaan Kiinasta, Etelä-Koreasta ja Taiwanista peräisin olevien herkkusienien vapaaseen liikkeeseen luovuttaminen edellyttää tavaroiden alkuperän käsitteen yhteisestä määritelmästä annetun neuvoston asetuksen (ETY) N:o 802/68 soveltamista tiettyjen erityisen tuontikohtelun saavien maataloustuotteiden osalta koskevista säännöksistä 15 päivänä joulukuuta 1989 annetun komission asetuksen (ETY) N:o 3850/89() säännösten noudattamista,
asetuksen (ETY) N:o 3850/89 3 artiklan 2 kohdan mukaan toimivaltaiset viranomaiset yhteisössä hyväksyvät ainoastaan alkuperäisen alkuperätodistuksen; tämä säännös on osoittautunut erittäin ankaraksi viljeltyjen säilöttyjen herkkusienien yhteisöön tuonnin osalta; alkuperäisen alkuperätodistuksen katoamisen vuoksi on maksettava lisämaksu, joka on noin 100 prosenttia tuotteen arvosta; tällaisen seurauksen välttämiseksi ja ottaen huomioon, että alkuperävaatimus laadittiin kyseisten kolmansien maiden hyväksi, olisi kumottava edellä mainitun asetuksen 3 artiklan 2 kohta ja katoamistapauksessa sallittava yhteisön toimivaltaisten viranomaisten hyväksyä alkuperäisen todistuksen kaksoiskappale,
asetuksen (ETY) N:o 3850/89 säännöksiä sovelletaan asetuksessa (ETY) N:o 1707/90 tarkoitettuun tuontiin 1 päivään tammikuuta 1991; on suotavaa soveltaa myös edellä mainittua poikkeusta tästä päivästä alkaen,
asetuksen (ETY) N:o 1707/90 5 artiklan 4 kohdan mukaan asetuksen (ETY) N:o 1796/81 3 artiklassa tarkoitettu kokonaismäärä jaetaan toisaalta vanhoille tuojille ja toisaalta uusille tuojille; komissio jakaa vielä kuluvan vuoden 15 päivänä lokakuuta käytettävissä olevan määrän toimijaryhmälle, jolla määriä ei enää ole käytettävissä; tämä säännös, joka rajoittaa vuoden lopulla oikeuden vielä käytettävissä olevaan määrään yhdelle toimijaryhmälle, vaikuttaa vahingoittavan tähän tuontijärjestelmään oikeutettujen kolmansien maiden etuja, jos tarjonta on suurempi kuin kysyntä; jos oikeus vielä käytettävissä olevaan määrään kuluvan vuoden 15 päivänä lokakuuta ulotetaan koskemaan kaikkia toimijoita, poistetaan epätoivotut esteet siltä, että vuoden kaikki vielä käytettävissä olevat määrät käytettäisiin; tämän vuoksi olisi muutettava asetuksen (ETY) N:o 1707/90 5 artiklan 4 kohdan toinen alakohta täsmentämällä vuoden 1992 osalta, että päivämäärä 15 päivä lokakuuta olisi korvattava tämän asetuksen voimaantulopäivällä, ja
hedelmä- ja vihannesjalosteiden hallintokomitea ei ole antanut lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1707/90 seuraavasti.
1) Lisätään 4 artiklan 1 kohtaan toinen alakohta seuraavasti:
"Jos alkuperäinen alkuperätodistus on kadonnut, toimivaltaiset viranomaiset voivat kuitenkin hyväksyä sen kaksoiskappaleen, poiketen siitä, mitä asetuksen (ETY) N:o 3850/89 3 artiklan 2 kohdassa säädetään."
2) Korvataan 5 artiklan 4 kohdan toinen alakohta seuraavasti:
"Kun a tai b alakohdassa tarkoitettu määrä ei kuitenkaan ole hakemusten kohteena tai on sitä vain osittain, kyseisen vuoden 15 päivänä lokakuuta vielä käytettävissä oleva määrä jaetaan komission vahvistamien yksityiskohtaisten sääntöjen mukaan hakemusten jättämisen ja tuontitodistusten antamisen osalta. Vuoden 1992 osalta tämä jakaminen käsittää 8 päivänä joulukuuta 1992 vielä käytettävissä olevan määrän."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sen 1 artiklan 1 kohtaa sovelletaan 1 päivään tammikuuta 1991.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä joulukuuta 1992.

Labels: 3
17
5
6